จัดกรงให้น่าสนใจ เลี้ยงยังไงให้นกสนุก คุณไม่อยู่ก็สนุกได้
อาหารที่เหมาะสำหรับนกหงส์หยกคือเมล็ดพืชและผักผลไม้สด คุณจะลองผสมอาหารเม็ดลงไปด้วยก็ได้ เพราะถ้านกกินแต่เมล็ดพืชเดี๋ยวจะเป็นโรคอ้วนเอา  หน้าตาอาหารก็สำคัญ วนให้ต่างชนิดกันไปอย่าปล่อยให้ซ้ำ นกจะได้ยอมกิน ไม่เบื่อซะก่อน ห้ามให้นกกินอะโวคาโด ช็อคโกแลต คาเฟอีน หรือแอลกอฮอล์เด็ดขาด เพราะล้วนแล้วแต่เป็นพิษกับนก  หมั่นเติมน้ำสะอาดใส่กระบอกให้น้ำของนกอย่าให้ขาด ถ้าชามใส่น้ำตื้นก็ต้องใส่ไว้ให้เต็ม อย่าลืมเปลี่ยนน้ำทุกวันด้วยจะได้ไม่สะสมเชื้อโรค  ผสมกระดูกวัวควายเข้าไป ซึ่งเป็นแหล่งแคลเซียมชั้นดีของนก หรือจะให้เป็น Mineral blocks หรือแร่ธาตุอัดก้อนแทนก็ได้ อย่าให้นกกินผักหรือผลไม้ฉ่ำน้ำมากเกินไป เพราะเดี๋ยวนกจะท้องเสีย จนสุดท้ายก็ขาดน้ำและถึงตายได้ คอนเกาะนี่แหละที่ทำให้นกสนุกสนานได้แม้อยู่ในกรง นกหงส์หยกนั้นเป็นนกที่แอคทีฟมาก จะอารมณ์ดีสุดๆ ถ้าในกรงมีคอนเกาะหลายๆ อัน  คอนเกาะต้องหลากหลาย นกจะได้ไม่เบื่อ ให้คุณเลือกที่หนาบางต่างกันไป รวมถึงหลากหลายขนาด รูปทรง และพื้นผิว ปรับเปลี่ยนคอนทุกอาทิตย์ คุณจะได้ทำความสะอาดอันที่ไม่ใช้ แบบนี้นกจะได้ไม่เบื่อง่ายด้วย ติดตั้งคอนให้แน่นหนา จะได้ไม่เป็นอันตรายกับนก เลือกคอนที่ทำจากไม้ประเภทที่ปลอดภัยกับนก อย่างพวกยูคาลิปตัส คอนไม้ธรรมชาตินี่แหละดีที่สุด เพราะมายังไงก็อย่างงั้น ไม่ได้ตัดแต่ง ทำให้นกเกาะแล้วกรงเล็บแข็งแรง สุขภาพดี คอนแบบใช้เดือยยึดหรือคอนพลาสติกจะทำให้เท้านกมีปัญหาหรืออ่อนแอ เพราะไม่ได้ออกกำลังมากพอ ไม้บางชนิดก็ต้องหลีกเลี่ยง ห้ามใช้คอนหรือของเล่นที่ทำจากไม้ตระกูลพรุน/พลัม (Prunus) หรือไม้โอ๊ค เพราะอาจมีสาร cyanogenic glycosides กับ tannins ที่เป็นอันตรายกับนก  อย่าไปใช้คอนปูนเพราะแข็งเกินไปสำหรับเท้านก แต่ก็อย่าสุมของเล่นหรือคอนเข้าไปในกรงเยอะเกิน เหลือที่ให้นกหงส์หยกได้กางปีกและยืดเส้นยืดสายได้เต็มที่หน่อย การใส่กระจกเข้าไปในกรงจะทำให้นกมีอะไรทำเพลินไปอีกหลายชั่วโมง แต่ก็ต้องระวังเรื่องที่เขาว่ากันว่าจะกระทบกระเทือนจิตใจนกได้   แทนที่จะใช้กระจก อาจหาเพื่อนอีกตัวมาให้นกดีกว่า เพราะนกหงส์หยกชอบเข้าสังคม จะมีความสุขกับเพื่อนใหม่แน่นอน ถ้าคุณเลือกติดกระจกในกรง ขอให้ติดให้แน่นหนา อย่าให้เป็นอันตรายกับนกได้ เลือกกระจกสำหรับนกโดยเฉพาะได้ก็ดี ตามร้านทั้งนอกและในเน็ตก็มีขาย อย่าคิดว่ากระจกอะไรก็ได้ เพราะถ้าเป็นกระจกสำหรับนกโดยเฉพาะจะมีกรอบพลาสติกหุ้ม ขอบคมๆ จะได้ไม่ไปบาดนก กรงต้องมีขนาดเพียงพอที่นกอยู่ได้สบาย สรุปก็คือพิจารณาจากขนาดตัวของนกนั่นแหละ แต่เราก็มีหลักง่ายๆ ในการเลือกกรงที่ใช่สำหรับนกมาฝากกัน  อย่าเลือกกรงทรงกลมสูง มันดูสวยดีก็จริงแต่แคบเกินไป นกโผไปมาไม่สะดวก กรงตรงใหญ่พอให้นกสยายปีกเต็มที่ทั้งที่อยู่ในกรง และสามารถโผจากคอนหนึ่งไปอีกคอนได้สบายๆ คิดก่อนว่าคุณกะจะเลี้ยงนกทั้งหมดกี่ตัวในกรงนี้ ยิ่งนกเยอะกรงก็ยิ่งต้องกว้าง กรงต้องทำความสะอาดได้ง่าย ถ้ากรงสะอาดอยู่เสมอ นกก็จะมีความสุข สุขภาพแข็งแรง นกชอบให้คุณคุยด้วยหรือแค่มาสนใจ นานๆ ไปจะคุยเก่งน่าดู เวลาคุณหมั่นมาดูแลเอาใจใส่ นกจะมีความสุขและสุขภาพดี แถมรักคุณขึ้นอีกเยอะ  ลองเล่านิทานให้นกฟัง หรือแค่บอกเล่าเก้าสิบประจำวันก็ได้ นกแก้วตั้งใจฟังกว่าที่คุณคิด เพราะงั้นขอให้ระวังคำพูดนิดนึง ไม่งั้นนกอาจติดคำหยาบไปจากคุณไม่รู้ตัว นกหงส์หยกชอบทำกิจกรรมร่วมกับเจ้าของแบบสุดๆ ลองเล่นกันหลายๆ เกมส์ ว่านกชอบเกมไหนที่สุด  นกส่วนใหญ่ชอบเล่น “จ๊ะเอ๋” หรืออาจสอนให้นกโผมาเกาะที่นิ้วคุณก็ได้ ลองเริ่มจากการวางเมล็ดพืชไว้บนนิ้ว แล้วให้นกบินมากิน จากนั้นลูบท้องนกเบาๆ นกจะได้ลองโดดขึ้นมาบนนิ้วคุณ ลองสอนทริคต่างๆ ให้นก อย่างซื้อบันไดนกมา ให้นกเกาะที่บันไดขั้นล่างสุด แล้วสอนให้ปีนบันไดขึ้นไป ให้นกหงส์หยกเกาะบนลูกเทนนิสแล้วปล่อยให้ทรงตัวดู อย่าลืมให้ขนมเป็นระยะ อีกหน่อยนกจะทรงตัวเก่งเอง เวลานกบินขึ้นหรือลง ให้ลองพูดว่า ‘ขึ้น’ หรือ ‘ลง’ พร้อมทำมือประกอบ นกจะได้จดจำและเข้าใจว่าท่าทางนั้นหมายถึงอะไร จากนั้นก็ทำตามคำสั่งได้ นกชอบมากเวลาคุณปล่อยให้บินเต็มที่แบบอิสระในห้องที่ปลอดภัย นกหงส์หยกนั้นตามธรรมชาติมีการอพยพย้ายถิ่นเลยเป็นนกที่แอคทีฟน่าดู เวลาคุณปล่อยฟรีถึงได้มีความสุขสนุกสนาน แต่อย่าลืมปิดประตูหน้าต่างให้แน่นหนาก่อนนะ  เวลาจะเรียกนกกลับกรง ให้ปิดไฟให้หมดแล้วเหลือไว้ดวงเดียว หรือเปิดม่านทิ้งไว้จุดเดียว นกจะบินตามแสงมาเอง แค่นี้คุณก็จับนก (อย่างเบามือ) แล้วเอากลับเข้ากรงได้แล้ว มี play stand หรือแท่นให้นกเกาะเวลาอยู่นอกกรง จะได้มีที่พักเวลาบินเล่นเหนื่อยๆ ความปลอดภัยของนกสำคัญที่สุด เก็บแมวและสัตว์เลี้ยงอื่นๆ ให้เกลี้ยง อย่าลืมปิดทุกทางหนีและระวังทุกจุดอันตรายด้วย ระวังเรื่องความสกปรกด้วย เพราะนกมักขับถ่ายลงพื้น ทางที่ดีอย่าให้ไปบินเล่นในห้องที่ปูพรมล่ะ ดูแลนกอย่าให้คลาดสายตาเวลาอยู่นอกกรง จะได้ไม่เกิดอันตราย อย่าบังคับนกออกจากกรงถ้านกไม่อยาก สภาพแวดล้อมใหม่ๆ จะกระตุ้นให้นกตื่นเต้นตื่นตัวน่าดู ให้เกาะไหล่แล้วคุณเดินพาทัวร์รอบบ้านนี่แหละ วิธีใช้เวลาร่วมกันแบบเจ๋งเป้งไปเลย  เกาะไหล่ไปพลาง พูดคุยกันไปพลาง ปล่อยนกสำรวจที่ใหม่ๆ อย่างบนลิ้นชักหรือโต๊ะหัวเตียงของคุณ ปล่อยนกสำรวจแต่ก็ต้องคอยจับตามอง นกจะได้ปลอดภัย เตรียมพื้นที่ให้ปลอดภัยก่อนพานกทัวร์ โดยเฉพาะพวกแมวและสัตว์เลี้ยงอื่นนี่ลืมไม่ได้ ประตูหน้าต่างต้องปิดสนิท และอย่าลืมปิดพัดลม ห้องไหนมีม่านก็ต้องระวัง รู้ไว้ใช่ว่า การทำอาหารและทำความสะอาดบ้านตอนนกอยู่ นกอาจเป็นอันตรายจากสารตกค้างที่ลอยอยู่ในอากาศ ไม่ว่าจะฝุ่น ควัน หรือกระทั่งสาร Teflon ที่ระเหยจากกระทะร้อนๆ พวกนี้เป็นอันตรายต่อทางเดินหายใจของนกทั้งนั้น นกหงส์หยกเป็นสัตว์สังคม รับรองว่ากระดี้กระด้าถ้าได้เจอนกตัวใหม่ โดยเฉพาะถ้าปกติต้องเหงาแกร่วเพราะคุณไม่ค่อยอยู่บ้าน ถ้าคุณตกลงใจจะพาเพื่อนใหม่มาให้นกเก่าแล้ว อย่าลืมเตรียมกรงที่ใหญ่พอสำหรับนกทั้งสองล่ะ  แยกนกกักโรคก่อน เอาใส่คนละกรงเลย แต่ยังให้เห็นหน้ากันได้นะ 2 - 3 วันผ่านไปค่อยขยับกรงมาใกล้กัน นกจะได้คุ้นเคยกัน พอครบ 2 อาทิตย์ ก็ถึงเวลาพานกใหม่เข้ากรงนกเก่า แต่คอยดูไว้อย่าให้ห่างนะ ถ้ามีตบตีกัน ให้รีบจับแยกทันที แล้วโอกาสหน้าค่อยแนะนำให้รู้จักกันใหม่ ถ้าปกติคุณไม่ค่อยอยู่บ้าน นกอาจเหงาจนเศร้าซึมได้ จะดีกว่าถ้าคุณเปิดวิทยุหรือทีวีทิ้งไว้ ให้นกได้เพลินหน่อย  หรือจะอัดเสียงคุณมาเปิดทิ้งไว้ก็ได้ ไม่ก็เปิดเพลงที่คุณชอบ ดีไม่ดีอีกหน่อยนกจะร้องให้คุณฟังแทน ถ้าเปิดรายการวิทยุหรือรายการทอล์คโชว์ในทีวีทิ้งไว้ ก็ต้องเลือกที่พูดจากันสุภาพหน่อย เดี๋ยวนกเลียนแบบ ระวังอย่าเปิดเสียงดังเกินไปจนรบกวน เพราะนกก็ต้องมีเวลาพักผ่อนบ้าง นกหงส์หยกรักสนุก ของเล่นละโปรดเป็นที่หนึ่ง เลือกให้หลากหลายเลย ตามร้านหรือในเน็ตก็มีเยอะแยะ เอาทั้งแบบจิกได้ เคี้ยวได้ รวมถึงสำรวจและปีนเล่นได้ตามใจ  ต้องเปลี่ยนของเล่นใหม่เดือนละชิ้น ของเล่นนี่ถือเป็นเรื่องสำคัญมากเลยสำหรับนก ยังไงก็ขาดไม่ได้ หมุนเวียนกันไปแต่ละชิ้น ของเล่นจะได้สภาพดี และนกเองก็ไม่เบื่อเร็วด้วย ที่สำคัญคือเป็นโอกาสที่คุณจะเอาของเล่นมาทำความสะอาดไงล่ะ มีของเล่นเยอะๆ นกแสนสุขสนุกสนาน ลองให้นกเล่นหลายๆ แบบ จะได้รู้ว่านกของคุณชอบชิ้นไหนที่สุด พวกโลหะน่ะอันตราย เลือกที่เป็นสเตนเลสดีกว่า จะได้ไม่มีซิงค์หรือสังกะสี  ตรวจความเรียบร้อยและพิจารณาความปลอดภัยก่อนให้นกเล่นเสมอ เช่น ไม่คมบาดนก หรือตัวนกไม่เข้าไปติด เลือกขนาดของเล่นให้เหมาะสมกับขนาดตัวนก เอากรงวางใกล้หรือวางตรงหน้าต่างจะทำให้นกตื่นตาตื่นใจไปกับความเคลื่อนไหวต่างๆ ของโลกภายนอก ไม่ว่าเกิดอะไรนกก็ได้เห็นหมด ถึงคุณไม่อยู่ก็ไม่มีเบื่อเลย  แต่อย่าเลือกหน้าต่างที่แดดจัดเกินไป นกจะร้อน หรือแสงจ้าเกินไปสำหรับนก ระวังเรื่องลมที่พัดเข้ามา ถ้าลมแรงหรือเย็นเกินไปก็อย่าวางกรงไว้ตรงจุดนั้น เพราะเดี๋ยวนกจะเจ็บไข้ได้ป่วยเอา ปิดหน้าต่างไว้จะดีที่สุด ถึงนกจะอยู่ในกรงแต่เราไม่รู้หรอกว่าจะมีอะไรเกิดขึ้นได้บ้าง ถ้าเปิดหน้าต่างทิ้งไว้ วันดีคืนดีนกอาจหลุดจากกรงแล้วบินหนีไป หรือมีตัวอะไรแอบหลุดเข้ามากินนกได้
อาหารต้องไม่จำเจ. เพิ่มคอนเกาะเข้าไป. พิจารณาว่าจะใส่กระจกไปดีไหม. เลือกขนาดกรง. คุยกับนกบ่อยๆ. เล่นเกมส์กัน. ปล่อยนกบินตามใจในห้อง. พานกไปมุมใหม่ๆ ในบ้าน. หาเพื่อนตัวใหม่ให้นกหงส์หยก. เปิดวิทยุให้ฟัง. หาของเล่นมาให้เยอะๆ. เอากรงวางใกล้หน้าต่าง.
https://www.wikihow.com/Amuse-Your-Parakeet-or-Other-Bird https://www.wikihow.com/Amuse-Your-Parakeet-or-Other-Bird https://www.wikihow.com/Amuse-Your-Parakeet-or-Other-Bird
Making The Cage Interesting Entertaining Your Bird Providing Entertainment When Away